Raamatukogule pandi alus1919.aastal    Lau vanas  koolimajas. Seal tegutsenud Ingliste    Laulu- ja Mänguseltsi poolt korraldatud peoõhtude tulude    eest osteti    raamatuid.    Algul laenutasid raamatuid välja kooliõpetajad, ainult korra nädalas, laupäeva õhtul.    Lugejaid oli siis 40-50. Kui Ingliste mõisas avati 1923.aastal    6.- klassiline kool, toodi vanast koolimajast ära seltsi raamatud. Sellest ajast hakkas juba ametlikult    tegutsema Ülemaalise Eesti Noorsoo Ühingu Ingliste  osakonna    avalik raamatukogu Harjumaal, juhatajaks oli Hilda Kuber. Raamatukogu lugejad laenutasid palju ilukirjanduslikke teoseid, ajalehti "Kaja", "Teataja", "Vaba Maa" jne. 1929-1944.aastal juhatas kooli kõrvalt raamatukogu Artur Telgmaa, edasi neli aastat tema abikaasa    Anna. Lugejate arv oli tõusnud siis juba 126 inimeseni . Peale nõukogude okupatsiooni saabumist    muutus raamatukogude olukord, kultuuriasutustest said propaganda asutused. Kõigepealt alustati  eestiaegsete ja varem ilmunud raamatute hävitamist. Asemele saadeti massiliselt sundeksemplare nõukogude kirjandusest.    1948-1957. aastatel raamatukogus tööl olnud    Ella Kuurma ametikohustus nägi ette osaleda    propagandistlikel    seminaridel , mille teemadeks olid    näiteks kevadkülvi ettevalmistus, välklehtede tegemine või kohaliku    parteikooli tegevus.